नेपाली समाजमा रहेका महिला सम्बन्धित विभिन्न समस्या समाधानका लागि कानुन र व्यवहारमा एकरूपता ल्याउनुपर्ने आवश्यकता छ । समस्या समाधानका लागि मूलत कानुनमा संशोधन गरिनुपर्छ तर त्यस्ता कानुनबाट मात्र महिलाको हक अधिकारको रक्षा हुन्छ भन्ने कुरामा ढुक्क हुन सकिन्न । महिलासँग सम्बन्धित हिंसा वा मुद्दा महिला स्वयम्ले नै चुपचाप सहने गरेका छन् । महिलालाई समाजले हेर्ने दृष्टिकोण नराम्रो भएको हुनाले आफूमाथि जतिसुकै अन्याय भए पनि सकभर त्यस्ता कुरा महिला सार्वजनिक गर्न चाहँदैनन् । हाम्रो मात्र होइन विश्वका धेरैजसो देशमा यस्तो अवस्था कायम रहेको पाइन्छ ।
